ב-2 בספטמבר הסנאט של רומניה אישר פה אחד להכריז בדבר הפרת זכויות האדם הבסיסיות בבלארוס. הפרלמנט הרומני הביע סולידריות עם האוכלוסייה הבלארוסית, קרא להפסיק את האלימות כדי לתת מקום להפגנות שלווה ואמר כי הוא מאמין שתהיה צורך ב"תגובה ברורה יותר" מהקהילה הבינלאומית במקרה שהמצב לא ייפתר. ב-4 בספטמבר אישר אאורסקו שרומניה תמשיך לקרוא להפסקת האלימות, לתחילת דיאלוג פוליטי ולכיבוד זכויות האדם של הבלארוסים. הוא גם חזר על הכוונה לתרום 100,000 אירו לחברה האזרחית בבלארוס ולעיתונות עצמאית ודחה את ההאשמות על התערבות בענייניה הפנימיים של המדינה.
ב-9 בספטמבר, ארגון הסופרים הרומני, יחד עם סניפים נוספים של ארגון הסופרים הבין-לאומי, חתמו על מסמך הקורא לשחרור אסירים פוליטיים מבלארוס. הם גם מתחו ביקורת על מדיניות הדיכוי של לוקשנקו. יתר על כן, באותו יום שהו כמה דיפלומטים מהאיחוד האירופי בביתה של הסופרת הבלארוסית סבטלנה אלכסייביץ', שהיא חברה במועצת התיאום של האופוזיציה הבלארוסית, כדי למנוע את מעצרה. בין הדיפלומטים היו נציגים מרומניה, כמו גם מאוסטריה, צ'כיה, ליטא, פולין, סלובקיה ושוודיה.
כריסטיאן קולוקו
כריסטיאן ג'וניור קולוקו (באנגלית: Christian Junior Koloko; נולד ב-20 ביוני 2000) הוא כדורסלן קמרוני המשחק בעמדת הסנטר בטורונטו ראפטורס.
קריירה.
קולוקו נולד בדואלה שבקמרון. בגיל 17 הוא עבר לארצות הברית כדי לשחק כדורסל באופן מקצועני, ולאחר ששיחק בתיכונים בקליפורניה בחר להצטרף לקבוצת הכדורסל של אוניברסיטת אריזונה.
בעונתו הראשונה בקבוצה העמיד ממוצעים של 2.3 נקודות ו-2.4 ריבאונדים למשחק, ובעונתו השנייה העמיד ממוצעים של 5.3 נקודות, 4.8 ריבאונדים ו-1.3 חסימות למשחק. ב-21 בנובמבר 2021 רשם שיא קריירה של 22 נקודות, שבעה ריבאונדים וארבע חסימות בניצחון 80–62 על מישיגן. בעונתו השלישית והאחרונה באוניברסיטה העמיד ממוצעים של 12.6 נקודות, 7.3 ריבאונדים, 2.8 חסימות, 1.4 אסיסטים ו-0.8 חטיפות למשחק.
ב-18 באפריל 2022 הכריז על מועמדותו לדראפט 2022 ב-NBA. בדראפט נבחר קולוקו בבחירה ה-33 על ידי טורונטו ראפטורס.
תיאטרון ואמנות
"תיאטרון ואמנות: ירחון לענייני האמנות בכל צורותיה" היה כתב עת ארצישראלי, שפעל בין השנים 1925–1928, ועסק בנושאי תיאטרון, מוזיקה, אדריכלות ואמנות פלסטית. בכך היה מחלוצי העוסקים בתרבות ביישוב העברי.
עורכת העיתון הראשונה הייתה השחקנית מרים ברנשטיין-כהן (1991-1895), שהקדישה לתיאטרון בן זמנה מקום נרחב בכתב העת. לאחר מכן הוחלפה בידי יעקב מ. יכנאי. מעל חברי מערכת העיתון נמנו אישים כמריה ארנון, מנחם גנסין, משה הלוי שלמה רוזובסקי, פריץ קורנברג ואחרים. את החלקים הקשורים לאמנות פלסטית, ערכו חברי "אגודת אמנים עברית", שנוסדה בשנת 1920. בנוסוף, פורסמו בו מאמרים של אנשים ידועי שם כבוריס שץ, יצחק כצנלסון, אביגדור המאירי ואחרים.
בעוד מערכת העיתון פעלה בירושלים, הדפסת העיתון התקיימה בדפוס קואופרטיבי "אחדות" בתל אביב.
יהודה לייב גרויברט
הרב יהודה לייב גרויברט (נהגה גם: גרויבארט. ה'תרכ"א, 1861 – ב' בחשון ה'תרצ"ח, 6 באוקטובר 1937) היה רב של מספר עיירות בליטא ובפולין, ומשנת התר"פ (1920) שימש כרב בטורונטו שבקנדה. מחבר שו"ת "חבלים בנעימים".
ביוגרפיה.
נולד לאביו הרב בנימין ואימו דבורה רעכיל גרויברט. בתחילת דרכו שימש כרבן של יאנובה (ליטא), מאקוב וסטאשוב (פולין). משנת תר"פ (1920) ועד פטירתו שימש כרב ואב בית דין בטורונטו שבקנדה, למעט תקופה קצרה משנת תרפ"ז שבה כיהן כרב בסנט לואיס.
הרב גרויברט מפעילי תנועת המזרחי והתנגד לאגודת ישראל. תינה על ירידת הרמה הלמדנית של רבני צפון אמריקה ביחס לרבני מזרח אירופה משם היגר, ועודד השקעה בחינוך דור העתיד של רבני צפון אמריקה באמצעות תמיכה בישיבות האורתודוקסיות המודרניות בצפון היבשת.
בשנת ה'תרע״ט (1919) הרצה בוועידה הארצית השנייה של תנועת ׳המזרחי׳ על בעיות החינוך, והציע תוכנית לימודים המשלבת תורה עם לימודים כלליים. בדבריו הקדיש מקום גם לתרבות הגוף, ואמר:
ספר זיכרון.
בשנת התרפ"א (1921), בעודו בטורונטו, כתב ספר בשם "ספר זיכרון", ובו תיעד את קורותיו בעת מלחמת העולם הראשונה. בהקדמה לספרו הוא מספר שרצה להדפיס אותו בתחילת שנת התרפ"ג (1923), ושלח את כתב היד וסכום כסף לאדם בפולין שידפיס אותו שם, אולם הוא מעל בפקדון, ובסופו של דבר כתב היד הגיע לידי הרב גרויברט ללא הכסף, והספר יצא לאור באיחור רב בבית דפוס בלודז' בשנת התרפ"ו (1926), "ויש דברים אשר היו מכוונים לשעתם, דבר בעתו, וכעת כי נשתנו העתים תכלית שנוי, ירד ערכם ועושים רושם של "חוץ לזמנו"".
תלמידיו.
בין תלמידיו:
שר הטבעות (סדרת טלוויזיה)
חיים מאיר הגר (פירושונים)
הוצאת אוניברסיטת נברסקה
הוצאת אוניברסיטת נברסקה (באנגלית: University of Nebraska Press; ההוצאה קרויה גם בשם UNP) היא חברת ההוצאה לאור של אוניברסיטת נברסקה-לינקולן. חברת ההוצאה לאור נוסדה ב-1941, והיא מתמחה בפרסום ספרים, מודפסים ומקוונים כאחד. המחקרים שמפרסמת ההוצאה לאור עוסקים בעיקר ב ובילידים אמריקאיים. מאז היווסדה, פרסמה המחלקה למעלה מ-4,000 ספרים ו-30 כתבי עת.
מהאן אייר
מהאן אייר (בפרסית: هواپیمایی ماهان) היא חברת תעופה איראנית בבעלות פרטית שבסיסה בטהרן, איראן. היא מפעילה שירותי טיסות פנים וטיסות בינלאומיות סדירות למזרח הרחוק, למזרח התיכון, למרכז אסיה ולאירופה. בסיסי הבית העיקריים שלה הם נמל התעופה הבין-לאומי האימאם חומייני בטהראן ונמל התעופה הבין-לאומי מהראבאד.
היסטוריה.
השנים הראשונות.
מאהן אייר הוקמה ב-1991 והחלה לפעול ביוני 1992 כחברת התעופה הפרטית הראשונה של איראן. שמו של מאהן נלקח מהעיר ההיסטורית מאהן במחוז כרמאן. חברת התעופה הצטרפה ל- IATA ב-2001.
שלושה מטוסי נוסעים של איירבוס A300B4 נרכשו ב-1999, וב-2002 הצטרפו מטוסי A310 ו-A320 לצי. לפי בית המשפט העליון הבריטי, שלוש מטוסי בואינג 747-400 נלקחו שלא כדין על ידי מאהן אייר מהבעלים האמיתיים שלהם, Blue Sky Airlines, בשנת 2008, תוך שימוש בשטרות מכירה מזויפים. כאשר החברה קיבלה הוראה להחזיר את המטוסים לאירופה, מאהן טענו כי אינם יכולים לעשות זאת מכיוון שהם נחקרים על ידי השלטונות האיראניים בגין הונאה, והמטוסים צריכים להישמר באיראן. הצי עבר מודרניזציה נרחבת מאז 2006, כאשר מטוסי בואינג 747-400, איירבוס A300-600, Avro RJ-100 ומטוסי איירבוס A340-600 נרכשו בהדרגה כדי לאפשר למאהן אייר לספק יכולת נוספת ליעדיה הנוכחיים, כמו גם הרחבת טווח הגעה ליעדים נוספים ברחבי העולם.
מאז 2011.
ב-12 בדצמבר 2011, משרד האוצר האמריקני הודיע על מאהן אייר כתומכי חומרים ותחבורה בטרור, בגלל "מתן תמיכה כספית, חומרית וטכנולוגית לכוח קודס. מאהן אייר, שבסיסה בטהרן, מספקת תחבורה, העברות כספים ושירותי נסיעות לאנשי משמרות המהפכה".
ב-6 באפריל 2016 נאסר על מאהן אייר לטוס מעל המרחב האווירי של ערב הסעודית.
באפריל 2019 במהלך המשבר הנשיאותי בוונצואלה, מאהן אייר השיקה את המסלול הישיר שלהם קראקס-טהרן. בינואר 2019, ממשלת גרמניה אסרה על מאהן אייר לנחות בגרמניה, שם היא פעלה בעבר בנמל התעופה של מינכן ונמל התעופה של דיסלדורף, בטענה למעורבותה של מאהן בסוריה וחששות ביטחוניות. צרפת הטילה איסור זהה ב-25 במרץ 2019, ומאהן אייר נאלצה לבטל את השירות שכלל 4 טיסות בשבוע לפריז. ב-1 בנובמבר 2019, ממשלת איטליה הודיעה גם כי המדינה תאסור על טיסות של מאהן אייר למדינה החל מ-15 בדצמבר 2019. המהלך הגיע לאחר ביקורו של מזכיר המדינה של ארצות הברית מייק פומפאו ברומא, במהלכו דחק בבכירים באיטליה להפסיק לאפשר לחברות תעופה איראניות להשתמש במרחב האווירי של איטליה. היעדים הנותרים בתוך האיחוד האירופי היו ברצלונה ויעדים עונתיים לאתונה וורנה. עם זאת, באפריל 2020 איבדה חברת התעופה את זכויות הטיסה שלה גם לספרד.
בית הכנסת של פאפה
היסט דופלר
אוניברסיטת פורטסמות'
אוניברסיטת פורטסמות' (באנגלית: University of Portsmouth) היא אוניברסיטה ציבורית הממוקמת בעיר פורטסמות' שבאנגליה. באוניברסיטה יש מגוון רחב של מקצועות שניתן ללמוד, כגון רפואה, יחסים בין-לאומיים, מתמטיקה וקרימינולוגיה.
מחשבות מקלחת
מחשבת מקלחת הוא כינוי המתאר הארה שמציעה לאנשים הסתכלות חדשה על דברים שבדרך כלל נוטים להתעלם מהם. זו יכולה להיות מחשבה משעשעת, מעוררת מחשבה ואף מטופשת.
מחשבת מקלחת היא אינה משחק מילים, הלצה או שאלה שאפשר למצוא לה תשובה באינטרנט, היא דבר אשר גורם לאדם ששומע אותה ולעיתים מבין אותה, לחשוב פעמיים ואף יותר על מה שהוא שמע. לרוב, ככל שהמחשבה יותר נוגעת לאדם ולחיי היום-יום, תגרום המחשבת המקלחת לאדם אשר שמע אותה לחשוב ולתהות לגביה לזמן רב יותר.
המשמעות מאחורי השם.
ככל הנראה, המשמעות לכינוי "מחשבת מקלחת" נובע מהסיבה שבזמן מקלחת, המוח של האדם מפעיל רגשות רבים שביום-יום לא יכולות להיות מופעלות במקביל, למשל רוגע וסקרנות (ליתר דיוק - צורך האדם להעסיק את עצמו), דבר זה מביא את האדם להעביר את הזמן רק על ידי העלאת מחשבות, ובדרך כלל, העלאת המחשבות יהיו דווקא על דברים שהוא עושה באופן יום-יומי, שכן דבר יותר מורכב מזה יתקשה האדם לעשות זאת בחשיבה בעל פה.
עם זאת, גם מחשבות שלא הועלו בזמן מקלחת, אך עדיין עומדות בקריטריון בשביל להיקרא מחשבות מקלחת - נקראות גם הן מחשבות מקלחת.
אסון הרכבת בנישאפור